2021. gada 27. maijā Noteikumi Nr. 332

Rīgā (prot. Nr. 44 55. §)

### Grozījumi Ministru kabineta 2020. gada 9. jūnija noteikumos Nr. 360 "[Epidemioloģiskās drošības pasākumi Covid-19 infekcijas izplatības ierobežošanai](https://likumi.lv/ta/id/315304-epidemiologiskas-drosibas-pasakumi-covid-19-infekcijas-izplatibas-ierobezosanai)"

Izdoti saskaņā ar

Epidemioloģiskās drošības likuma

3. panta otro daļu, 14. panta pirmās daļas 5. punktu,

19. panta pirmo un 2.1daļu, 19.1pantu,

30. panta trešo daļu, 31. panta piekto daļu,

39. panta pirmo un otro daļu,

Covid-19 infekcijas izplatības pārvaldības likuma

4. panta 1., 2., 3., 4., 5., 6., 7., 8., 9., 10.,

11., 12., 13., 14., 15., 16., 17., 18. un 21. punktu,

6.1panta otro daļu, 6.3panta otro daļu, 6.4 panta otro daļu, 6.7 panta pirmo, otro un trešo daļu, 6.9 panta otro daļu un 10.4 panta trešo daļu un

Farmācijas likuma 5. panta 3. un 12. punktu

Izdarīt Ministru kabineta 2020. gada 9. jūnija noteikumos Nr. 360 "Epidemioloģiskās drošības pasākumi Covid-19 infekcijas izplatības ierobežošanai" (Latvijas Vēstnesis, 2020, 110B., 123A., 131A., 134B., 145A., 156A., 170A., 172A., 174A., 179A., 184A., 189A., 189B., 192A., 193A., 196A., 198A., 203A., 206A., 208A., 213A., 223A., 233A., 237A., 246. nr.; 2021, 2B., 4B., 9A., 14A., 22A., 25A., 29A., 35A., 38C., 40A., 46., 49A., 50A., 50C., 54A., 60A., 64B., 68B., 71A., 76A., 82A., 83A., 85A., 92B., 95A. nr.) šādus grozījumus:

1. Papildināt norādi, uz kāda likuma pamata noteikumi izdoti, aiz skaitļa un vārdiem "6.7 panta pirmo, otro un trešo daļu" ar skaitli un vārdiem "6.9 panta otro daļu".

2. Papildināt noteikumus ar 1.27. apakšpunktu šādā redakcijā:

"1.27. sadarbspējīgu vakcinācijas, testēšanas vai pārslimošanas sertifikātu (Covid-19 sertifikāts) pieprasīšanas, sagatavošanas, izsniegšanas, pārbaudes un izmantošanas kārtību, kā arī sadarbspējīgā vakcinācijas, testēšanas vai pārslimošanas sertifikātā iekļaujamās informācijas apjomu un institūcijām un pakalpojumu sniedzējiem pieejamās informācijas apjomu;".

3. Svītrot 6.2.7. apakšpunktā vārdus "tai skaitā valsts aizsardzības mācību nometnēs".

4. Svītrot 6.3.1.7. apakšpunktu un 6.3 punktu.

5. Izteikt 14.2 punktu šādā redakcijā:

"14.2 Aizliegta skaistumkopšanas pakalpojumu sniegšana (tai skaitā pirtīs, SPA), sporta inventāra noma iekštelpās un fotopakalpojumi klātienē (izņemot fotogrāfiju izgatavošanu dokumentiem un individuālos fotogrāfu pakalpojumus ārtelpā (viens fotogrāfs, viens klients, ievērojot divu metru distanci)), kā arī saimnieciskie pakalpojumi klātienē, kas saistīti ar izklaidi (tai skaitā bāros, naktsklubos, diskotēkās, akvaparkos, slidotavās (iekštelpās), spēļu zālēs, bērnu viesību organizēšanas vietās, izklaides un atrakciju centros, batutu parkos, kameršļūkšanas vietās, bērnu rotaļu istabās, bērnu pieskatīšanas istabās (arī tirdzniecības centros)). Minētais aizliegums neattiecas uz atpūtu dabas takās, ja tur tiek nodrošināta vienvirziena plūsma un divu metru distances ievērošana."

6. Papildināt noteikumus ar 21.2 punktu šādā redakcijā:

"21.2 Psiholoģiskās palīdzības terapijas grupu dalībniekiem ir atļauts pulcēties brīvā dabā grupā ne vairāk kā 20 cilvēkiem, nodrošinot vismaz divu metru distances ievērošanu un mutes un deguna aizsegu lietošanu."

7.  Svītrot 27.9, 27.10 un 27.11 punktu.

8. Izteikt 32.72.13. apakšpunktu šādā redakcijā:

"32.72.13. iestājpārbaudījumu norisi klātienē (ne vairāk kā 10 personām) uzņemšanai formālās izglītības programmas pamata un vidējās izglītības pakāpē. Iestājpārbaudījuma norises telpā un ārpus tās klātesošie lieto mutes un deguna aizsegus un ievēro divu metru distanci. Iestājpārbaudījuma organizētājs nodrošina iespēju kārtot iestājpārbaudījumu noteiktajā papildtermiņā personām, kuras nevar piedalīties iestājpārbaudījuma norisē, jo Covid-19 infekcijas dēļ atrodas karantīnā vai izolācijā un to var dokumentāri pierādīt. Lai piedalītos iestājpārbaudījuma norisē klātienē, personām pēdējo 72 stundu laikā pirms iestājpārbaudījuma ir veikts Covid-19 tests un tas ir negatīvs. Covid-19 testu var neveikt personas, kas dokumentāri var pierādīt, ka pēdējo triju mēnešu laikā bijušas inficētas ar SARS CoV-2 un vairs nerada inficēšanās risku apkārtējiem. Covid-19 testu neveic personas, kas dokumentāri var pierādīt, ka ir pilnībā vakcinējušās pret Covid-19 infekciju;".

9. Aizstāt 32.7 11.6. apakšpunktā vārdus "apmācības apsardzes darbības jomā" ar vārdiem "apmācības apsardzes darbības jomā, ieroču aprites jomā".

10. Svītrot 32.711.6.1. apakšpunktu.

11. Papildināt noteikumus ar 32.7 11.10. un 32.7 11.11. apakšpunktu šādā redakcijā:

"32.711.10. praktiskās un klīniskās mācības neformālās izglītības programmu apguvē neatliekamās medicīniskās palīdzības sniegšanā un onkoloģisko skrīningu veikšanā, nodrošinot praktiskās un klīniskās mācības klātienē vienlaikus tikai vienas izglītības iestādes grupas dalībniekiem, kā arī divu metru distances ievērošanu un mutes un deguna aizsegu lietošanu mācību procesa laikā;

32.711.11. praktiskās un klīniskās mācības neformālās izglītības programmu apguvē medicīniskās rehabilitācijas pakalpojumu sniegšanā, nodrošinot praktiskās un klīniskās mācības klātienē vienlaikus tikai vienas izglītības iestādes grupas dalībniekiem, kā arī divu metru distances ievērošanu un mutes un deguna aizsegu lietošanu mācību procesa laikā."

12. Izteikt 32.716. apakšpunktu šādā redakcijā:

"32.716. atļauts rīkot bērnu nometnes klātienē, ievērojot šādus nosacījumus:

32.716.1. grupā ir ne vairāk kā 20 dalībnieki. Nometnēs, kas tiek organizētas brīvā dabā vai atsevišķās ēkās, ir pieļaujama vairāku grupu dalība, ja tiek veikti visi nepieciešamie epidemioloģiskās drošības pasākumi un nodrošināts, ka šo grupu dalībnieki un personāls nometnes darbības laikā nesatiekas;

32.716.2. nometnē var piedalīties:

32.716.2.1. darbinieki, kuriem pēdējo 48 stundu laikā pirms nometnes sākuma ir veikts  SARS-CoV-2 vīrusa RNS noteikšanas tests un tas ir negatīvs, kā arī atkārtots tests tiek veikts nometnes norises laikā vienu reizi nedēļā;

32.716.2.2. bērni, kuriem pēdējo 48 stundu laikā pirms nometnes sākuma ir veikts SARS-CoV-2 vīrusa RNS noteikšanas tests un tas ir negatīvs, kā arī atkārtots tests tiek veikts nometnes norises laikā vienu reizi nedēļā;

32.716.2.3. neveicot SARS-CoV-2 vīrusa RNS noteikšanas testu – darbinieki un bērni:

32.716.2.3.1. kuri var apliecināt Covid-19 inficēšanās epizodi – no brīža, kad ārsts ir pārtraucis personas izolāciju, līdz simt astoņdesmitajai dienai pēc parauga ņemšanas datuma, ar kuru laboratoriski tika apstiprināta Covid-19 infekcija, nosakot SARS-CoV-2 vīrusa RNS;

32.716.2.3.2. kuri var dokumentāri apliecināt, ka ir vakcinēti pret Covid-19, sākot ar piecpadsmito dienu pēc pilna vakcinācijas kursa pabeigšanas ar Eiropas Zāļu aģentūras vai līdzvērtīgu regulatoru reģistrētām vai Pasaules Veselības organizācijas atzītām vakcīnām atbilstoši vakcīnas lietošanas instrukcijai vai no divdesmit otrās dienas līdz deviņdesmitajai dienai pēc vakcīnas "Vaxzevria" pirmās devas saņemšanas un uzreiz pēc "Vaxzevria" otrās devas saņemšanas;

32.716.3. nometnes norise notiek tikai noteiktā teritorijā (norises vietā). Netiek rīkotas aktivitātes ārpus šīs teritorijas, izņemot gadījumus, ja nometnes dalībnieki attiecīgajā vietā ir vienīgie apmeklētāji;

32.716.4. nometnes dalībnieki un personāls lieto mutes un deguna aizsegus, izņemot bērnus līdz 7 gadu vecumam un diennakts nometnes dalībniekus vienas grupas ietvaros;

32.716.5. nometnē tiek noteikta atbildīgā persona un izstrādāta procedūra rīcībai, ja nometnes dalībnieku vai personāla vidū tiek konstatēts Covid-19 saslimšanas gadījums;

32.716.6. nometnes organizēšanā ir ievērotas Vadlīnijas piesardzības pasākumiem bērnu nometņu organizētājiem;".

13. Aizstāt 32.7 17.1. apakšpunktā skaitli "15" ar skaitli "10".

14. Izteikt 32.7 18.2. apakšpunktu šādā redakcijā:

"32.718.2. pārtraukta sporta treniņu (nodarbību), tai skaitā individuālo apmeklējumu, norise iekštelpās, izņemot šo noteikumu 32.7 18.3. apakšpunktā un 38.27 punkta ievaddaļā minētajām personām, kā arī sporta treniņi (nodarbības) bērnu diennakts nometnēs;".

15. Papildināt noteikumus ar 32.724. apakšpunktu šādā redakcijā:

"32.724. vienas klases (grupas, kursa) izglītojamiem (ne vairāk kā 40 personām, ieskaitot izglītības iestādē nodarbinātos) ārtelpās atļauts rīkot pirmsskolas izglītības pakāpes noslēguma pasākumu un izglītības dokumenta pasniegšanas pasākumu pamatizglītības, vidējās izglītības un augstākās izglītības pakāpē, vienlaikus nodrošinot, ka pasākuma ilgums nepārsniedz divas stundas un klātesošie lieto mutes un deguna aizsegus, ja nav iespējams ievērot divu metru distanci. Vienas mājsaimniecības locekļi, kas pavada izglītojamo, pasākuma laikā atrodas atstatus no izglītojamiem un izglītības iestādē nodarbinātajiem. Izglītības iestāde nodrošina epidemioloģisko drošības prasību ievērošanu pasākuma norises vietā."

16. Papildināt III nodaļu ar 32.12 punktu šādā redakcijā:

"32.12 Šo noteikumu 32.717.1. apakšpunktā minētais ierobežojums par starptautisko sporta sacensību norisi bez skatītājiem neattiecas uz 2021. gada pasaules čempionātu hokejā vīriešiem (turpmāk – Hokeja čempionāts). Hokeja čempionāts drīkst norisināties ar skatītājiem, kuri nav Hokeja čempionāta organizatora akreditētas personas, ja tiek ievēroti šādi nosacījumi:

32.121. skatītājiem ir sadarbspējīgs vakcinācijas vai pārslimošanas sertifikāts, kas apliecina, ka persona ir vakcinēta pret Covid-19 infekciju un ir pagājušas četrpadsmit dienas pēc pilna vakcinācijas kursa pabeigšanas ar Eiropas Zāļu aģentūras vai līdzvērtīgu regulatoru reģistrētām vai Pasaules Veselības organizācijas atzītām vakcīnām atbilstoši vakcīnas lietošanas instrukcijai vai no divdesmit divām līdz deviņdesmit dienām pēc vakcīnas "Vaxzevria" pirmās devas saņemšanas un uzreiz pēc "Vaxzevria" otrās devas saņemšanas vai persona ir pārslimojusi Covid-19 infekciju;

32.122. skatītāji biļešu kontrolierim uzrāda personalizētu ieejas biļeti (kurā norādīts biļetes lietotāja vārds un uzvārds) kopā ar derīgu personu apliecinošu dokumentu un sadarbspējīgu vakcinācijas vai pārslimošanas sertifikātu. Personalizēta ieejas biļete ir derīga tikai kopā ar attiecīgu sadarbspējīgu sertifikātu un biļetes lietotāja derīgu personu apliecinošu dokumentu;

32.123. Hokeja čempionāta organizators nodrošina iespēju pie ieejas spēles norises vietā veikt pārbaudi, lai identificētu skatītāju atbilstību vakcinācijas vai pārslimošanas faktam, kā arī veic šo pārbaudi vienlaikus ar personalizētu ieejas biļešu un drošības kontroli. Informācija par pārbaudes faktu un pārbaudes laikā iegūtā informācija netiek saglabāta;

32.124. Hokeja čempionāta organizators pēc Slimību profilakses un kontroles centra pieprasījuma nodrošina skatītāju datu (vārds, uzvārds, kontaktinformācija, kā arī personalizētās sēdvietas atrašanās vieta) iesniegšanu epidemioloģiskās izmeklēšanas nolūkos;

32.125. skatītāji spēles apmeklējuma laikā lieto mutes un deguna aizsegu, tai skaitā atrodoties spēles arēnas teritorijā ārtelpās;

32.126. kopējais skatītāju skaits ar personalizētām ieejas biļetēm daudzfunkcionālajā hallē "Arēna Rīga" (Skanstes ielā 21, Rīgā) nepārsniedz 2660 personas, bet Olimpiskajā sporta centrā (Grostonas ielā 6B, Rīgā) – 1058 personas;

32.127. spēles arēnā neatrodas skatītāji, kuri neatbilst šo noteikumu 32.121. apakšpunktā minētajām prasībām;

32.128. skatītāji spēles laikā un pārtraukumos atrodas fiksētās, personalizētās sēdvietās (no sēdvietas drīkst piecelties). Sēdvietu drīkst atstāt tikai tualetes apmeklējumam. Hokeja čempionāta organizators organizē skatītāju plūsmu tā, lai novērstu cilvēku drūzmēšanos, nodrošinātu divu metru distances ievērošanu ārpus sēdvietām un to, lai skatītāji, kuru sēdvietas atrodas dažādos sektoros, savstarpēji nesatiekas;

32.129. kontrolējošām institūcijām ir tiesības pieprasīt uzrādīt sadarbspējīgus sertifikātus. Skatītāju pienākums ir pēc kontrolējošo institūciju pieprasījuma uzrādīt sadarbspējīgu vakcinācijas vai pārslimošanas sertifikātu, kas apliecina viņu atbilstību šo noteikumu 32.121. apakšpunktā minētajām prasībām."

17. Izteikt 33. punktu šādā redakcijā:

"33. Ilgstošas sociālās aprūpes un sociālās rehabilitācijas pakalpojumu nodrošina, ievērojot epidemioloģiskās drošības prasības, ja:

33.1. personai, kas tiek ievietota institūcijā, sadarbībā ar ģimenes ārstu ne agrāk kā 48 stundas pirms ievietošanas veikts Covid-19 tests un tas ir negatīvs, izņemot bērnus, kuriem nekavējoties (ārkārtējos gadījumos) nepieciešams nodrošināt uzturēšanos ilgstošas sociālās aprūpes un sociālās rehabilitācijas institūcijā, un personas, kas atbilst šo noteikumu 38.27 punkta ievaddaļā minētajām prasībām;

33.2. personai, kas tiek pārvesta no stacionārās ārstniecības iestādes, ne agrāk kā 48 stundas pirms iestāšanās institūcijā veikts Covid-19 tests vai persona atbilst šo noteikumu 38.27 punkta ievaddaļā minētajām prasībām;

33.3. persona pēc uzņemšanas vai pēc atgriešanās no stacionārās ārstniecības iestādes institūcijā 10 dienas atrodas pašizolācijā, izņemot personas, kuras atbilst šo noteikumu 38.27 punkta ievaddaļā minētajām prasībām."

18. Papildināt 34. punktu aiz vārdiem "tas ir negatīvs" ar vārdiem un skaitli "izņemot personas, kas atbilst šo noteikumu 38.27 punkta ievaddaļā minētajām prasībām".

19. Papildināt noteikumus ar V1 nodaļu šādā redakcijā:

"**V1.** **Sadarbspējīgs vakcinācijas, testēšanas vai pārslimošanas sertifikāts un izņēmumi epidemioloģiskās drošības pasākumiem**

38.11 Persona veikto vakcināciju pret Covid-19, testēšanas faktu SARS-CoV-2 noteikšanai vai pārslimošanu ar Covid-19 apliecina ar sadarbspējīgu vakcinācijas, pārslimošanas vai testēšanas sertifikātu.

38.12 Latvijā izsniegts sadarbspējīgs vakcinācijas sertifikāts satur šādu informāciju:

38.12 1. personas uzvārds, vārds;

38.12 2. personas dzimšanas datums;

38.12 3. norāde, ka veikta vakcinācija pret Covid-19;

38.12 4. vakcīnas tips;

38.12 5. saņemtās vakcīnas medicīniskais nosaukums;

38.12 6. saņemtās vakcīnas ražotāja nosaukums;

38.12 7. saņemtās vakcīnas devas kārtas numurs vakcinācijas kursā;

38.12 8. kopējais vakcīnu devu skaits vakcinācijas kursā;

38.12 9. datums, kad saņemta katra vakcīnas deva;

38.12 10. iestāde, kas parakstījusi sertifikātu;

38.12 11. norāde, ka sertifikāts izsniegts Latvijā;

38.12 12. sertifikāta unikālais identifikators.

38.13 Latvijā izsniegts sadarbspējīgs testēšanas sertifikāts satur šādu informāciju:

38.13 1. personas uzvārds, vārds;

38.13 2. personas dzimšanas datums;

38.13 3. norāde, ka veikts Covid-19 tests;

38.13 4. testa veids;

38.13 5. testa nosaukums;

38.13 6. testa ražotājs;

38.13 7. parauga ņemšanas datums un laiks;

38.13 8. testa rezultāta datums un laiks;

38.13 9. testa rezultāts;

38.13 10. ārstniecības iestāde, kas veica testēšanu;

38.13 11. iestāde, kas parakstījusi sertifikātu;

38.13 12. norāde, ka sertifikāts izsniegts Latvijā;

38.13 13. sertifikāta unikālais identifikators.

38.14 Latvijā izsniegts sadarbspējīgs pārslimošanas sertifikāts satur šādu informāciju:

38.14 1. personas uzvārds, vārds;

38.14 2. personas dzimšanas datums;

38.14 3. norāde, ka persona pārslimojusi Covid-19 infekciju;

38.14 4. pirmā pozitīvā Covid-19 testa datums, ar kuru apstiprināta inficēšanās;

38.14 5. norāde, ka sertifikāts izsniegts Latvijā;

38.14 6. iestāde, kas parakstījusi sertifikātu;

38.14 7. sertifikāta derīguma termiņš (datums no…līdz….);

38.14 8. sertifikāta unikālais identifikators.

38.15 Sadarbspējīgu vakcinācijas, testēšanas vai pārslimošanas sertifikātu izsniedz, pamatojoties uz Vienotās veselības nozares elektroniskās informācijas sistēmas un Veselības aprūpes pakalpojumu saņēmēju datubāzes datiem.

38.16 Sadarbspējīgu vakcinācijas sertifikātu izsniedz šo noteikumu 38.19 punktā minētajā kārtībā, ja persona ir vakcinēta pret Covid-19 ar Eiropas Zāļu aģentūras vai līdzvērtīgu regulatoru reģistrētu vai Pasaules Veselības organizācijas atzītu vakcīnu atbilstoši vakcīnas lietošanas instrukcijai. Sertifikātu izsniedz par katru saņemto vakcīnas devu.

38.17 Sadarbspējīgu testēšanas sertifikātu izsniedz šo noteikumu 38.19 punktā minētajā kārtībā, ja personai ir veikts Covid-19 tests, nosakot SARS-CoV-2 vīrusa RNS, vai ātrais antigēna tests, kas iekļauts Padomes rekomendācijās 2021/C 24/01, un šī testa rezultāts ir negatīvs vai pozitīvs. Veicot šādu testu, tiek atzīmēts, ka tas izdarīts, lai izsniegtu sadarbspējīgu testēšanas sertifikātu.

38.18 Sadarbspējīgu pārslimošanas sertifikātu izsniedz šo noteikumu 38.19 punktā minētajā kārtībā, ja persona ir pārslimojusi Covid-19 un kopš parauga ņemšanas datuma pirmā pozitīvā testa vienas saslimšanas epizodes ietvaros, ar kuru laboratoriski tika apstiprināta Covid-19 infekcija, nosakot SARS-CoV-2 vīrusa RNS, ir pagājušas vienpadsmit, bet ne vairāk kā 180 dienas.

38.19 Sadarbspējīgu vakcinācijas, testēšanas vai pārslimošanas sertifikātu pieprasa, sagatavo un izsniedz elektroniski vai papīra formā, ievērojot šādas prasības:

38.19 1. sadarbspējīgu vakcinācijas, testēšanas vai pārslimošanas sertifikātu Iedzīvotāju reģistrā reģistrēta persona vai tās likumiskais pārstāvis elektroniski var pieprasīt un lejupielādēt tīmekļvietnē www.Covid19sertifikats.lv, izmantojot kādu no Latvijas valsts portāla www.latvija.lv piedāvātajiem autentifikācijas veidiem. Sadarbspējīgu testēšanas vai pārslimošanas sertifikātu Iedzīvotāju reģistrā nereģistrēta persona vai šīs personas likumiskais pārstāvis elektroniski var pieprasīt un lejupielādēt tīmekļvietnē www.Covid19sertifikats.lv, izmantojot ārstniecības iestādes izsniegtu saiti un PIN kodu;

38.19 2. sadarbspējīgu vakcinācijas, testēšanas vai pārslimošanas sertifikātu papīra formā Iedzīvotāju reģistrā reģistrēta persona vai tās likumiskais pārstāvis var pieprasīt un saņemt ārstniecības iestādē, kas veica vakcināciju vai Covid-19 testu, vai jebkurā citā ārstniecības iestādē vai vienotajā valsts un pašvaldības klientu apkalpošanas centrā*.* Tādā gadījumā ārstniecības iestādes vai vienotā valsts un pašvaldības klientu apkalpošanas centra pārstāvis tīmekļvietnē www.Covid19sertifikats.lv veic sertifikāta pieprasījumu un izsniedz personai vai tās likumiskajam pārstāvim sertifikāta izdruku papīra formā. Sadarbspējīgu vakcinācijas sertifikātu Iedzīvotāju reģistrā nereģistrēta persona vai tās likumiskais pārstāvis var pieprasīt un saņemt papīra formā tikai ārstniecības iestādē, kas veica vakcināciju. Sadarbspējīgu testēšanas vai pārslimošanas sertifikātu Iedzīvotāju reģistrā nereģistrēta persona vai tās likumiskais pārstāvis var pieprasīt un saņemt papīra formā tikai ārstniecības iestādē, kas veica testēšanu.

38.20 Laboratorijas, kuras veic Covid-19 testu, nosakot SARS-CoV-2 vīrusa RNS, un ārstniecības iestādes, kuras veic ātros SARS-CoV-2 antigēna noteikšanas testus, strukturētā veidā sniedz šo noteikumu 6. pielikumā minētos datus iekļaušanai sadarbspējīgā testēšanas vai pārslimošanas sertifikātā vienā no šādām datu platformām:

38.201. vienotajā veselības nozares elektroniskajā informācijas sistēmā Nacionālā veselības dienesta noteiktajā formātā un klasifikācijā par Covid-19 testēšanas rezultātiem, tiklīdz apstiprināts testēšanas rezultāts;

38.20 2. Nacionālā veselības dienesta portālā, ievērojot šādus termiņus:

38.20 2.1. uzreiz pēc ātrā antigēnu testa rezultāta apstiprināšanas;

38.20 2.2. divu stundu laikā pēc rezultāta apstiprināšanas, nosakot SARS-CoV-2 vīrusa RNS.

38.21 Nacionālais veselības dienests uztur sadarbspējīgu vakcinācijas, testēšanas vai pārslimošanas sertifikātu digitālai parakstīšanai un pārbaudei nepieciešamo publisko un privāto atslēgu infrastruktūru, kas savietota ar Eiropas Savienības vārteju, un ir vienīgā iestāde, kas iekļauj un aktualizē Latvijas Republikas parakstīto sadarbspējīgo vakcinācijas, testēšanas vai pārslimošanas sertifikātu publisko atslēgu datus Eiropas Savienības vārtejā.

38.22 Sadarbspējīgu vakcinācijas, testēšanas vai pārslimošanas sertifikātu parakstītājs ir Nacionālais veselības dienests.

38.23 Ārstniecības iestādei ir tiesības iekasēt samaksu par sadarbspējīga vakcinācijas, testēšanas vai pārslimošanas sertifikāta izsniegšanu papīra formā, ja viens un tas pats sertifikāts iepriekš jau ticis izsniegts divas reizes.

38.24 Sertifikāts personai ir pieejams vēl trīs mēnešus pēc tam, kad beidzies sertifikāta derīguma termiņš. Neatkarīgi no derīguma termiņa sertifikāts nav pieejams, ja konstatēta kļūda vai saņemta informācija par sākotnējo datu neatbilstību.

38.25 Sadarbspējīgo vakcinācijas, testēšanas vai pārslimošanas sertifikāta pārbaudi veic tīmekļvietnē www.Covid19sertifikats.lv vai lietotnē Covid19Verify, izmantojot sertifikāta QR kodu. Pārbaudot attiecīgo sertifikātu, pārbaudes veicējam redzams personas vārds, uzvārds, dzimšanas datums un informācija par attiecīgā sertifikāta atbilstību vai neatbilstību.

38.26 Informācija par pārbaudes faktu un šo noteikumu 38.25 punktā minētā pārbaudes laikā iegūtā informācija netiek saglabāta.

38.27 Personas, kurām ir sadarbspējīgs vakcinācijas vai pārslimošanas sertifikāts, kas apliecina, ka persona ir vakcinēta pret Covid-19 infekciju un ir pagājušas četrpadsmit dienas pēc pilna vakcinācijas kursa pabeigšanas ar Eiropas Zāļu aģentūras vai līdzvērtīgu regulatoru reģistrētām vai Pasaules Veselības organizācijas atzītām vakcīnām atbilstoši vakcīnas lietošanas instrukcijai vai no divdesmit divām līdz deviņdesmit dienām pēc vakcīnas "Vaxzevria" pirmās devas saņemšanas un uzreiz pēc "Vaxzevria" otrās devas saņemšanas vai persona ir pārslimojusi Covid-19 infekciju, var:

38.271.darbavietā darba telpā pulcēties līdz 20 personām, nelietojot mutes un deguna aizsegus un neievērojot divu metru distanci. Uzturoties koplietošanas telpās, kā arī, ja telpā atrodas personas, par kurām nav informācijas, ka tās atbilst šo noteikumu 38.27punkta ievaddaļā minētajām prasībām, tiek ievērota divu metru distance un lietoti mutes un deguna aizsegi;

38.272. piedalīties amatieru sporta kolektīva treniņos (nodarbībās) iekštelpās. Sporta treniņa (nodarbības) norises telpā atrodas tikai viena grupa. Telpā nedrīkst atrasties personas, par kurām nav informācijas, ka tās atbilst šo noteikumu 38.27 punkta ievaddaļā minētajām prasībām;

38.273. amatiermākslas kolektīva mēģinājumu laikā pulcēties vienā grupā, nelietojot mutes un deguna aizsegus un neievērojot divu metru distanci. Uzturoties koplietošanas telpās, kā arī ja telpā atrodas personas, par kurām nav informācijas, ka tās atbilst šo noteikumu 38.27 punkta ievaddaļā minētajām prasībām, tiek ievērota divu metru distance un lietoti mutes un deguna aizsegi;

38.27 4. atrasties vienā sociālo pakalpojumu sniedzēju institūcijā, sniedzot un saņemot sociālos pakalpojumus, nelietojot mutes un deguna aizsegus un neievērojot divu metru distanci. Ja telpā atrodas personas, par kurām nav informācijas, ka tās atbilst šo noteikumu 38.27 punkta ievaddaļā minētajām prasībām, tiek ievērota divu metru distance un lietoti mutes un deguna aizsegi;

38.275. tikties vairāku mājsaimniecību ietvaros, bet ne vairāk kā 20 personas, nelietojot mutes un deguna aizsegus un neievērojot divu metru distanci. Ja telpā atrodas personas, par kurām nav informācijas, ka tās atbilst šo noteikumu 38.27 punkta ievaddaļā minētajām prasībām, tiek ievērota divu metru distance un lietoti mutes un deguna aizsegi;

38.276. neveikt Covid-19 diagnostikai obligāto rutīnas skrīninga testu darba pienākumu veikšanai vai kolektīva apmeklēšanai, ja nav infekcijas slimības pazīmju (izņemot gadījumus, kad Covid-19 testa nepieciešamību ir noteikusi ārstniecības persona vai epidemiologs atbilstoši medicīniskām vai epidemioloģiskām indikācijām).

38.28 Šo noteikumu 38.27 punkta ievaddaļā minētās personas var sniegt pakalpojumus, kurus saskaņā ar šo noteikumu 14.2 punktu sniegt aizliegts, ja pakalpojums tiek sniegts individuāli, nodrošinot:

38.281. epidemioloģiskās drošības prasības konkrētu pakalpojumu sniegšanai, ja tādas ir izstrādātas;

38.28 2. ka vienā telpā atrodas tikai viens pakalpojuma sniedzējs un viens pakalpojuma saņēmējs (izņemot friziera, manikīra, pedikīra un podologa pakalpojumus, kas vienā telpā var sniegt pakalpojumu, ievērojot šo noteikumu 24.22 punktā minētās prasības) vai, saņemot pirts, saunas, sporta inventāra nomas pakalpojumu iekštelpās vai fotopakalpojumu, viens pakalpojuma sniedzējs un vienas mājsaimniecības locekļi;

38.28 3. pakalpojuma saņēmējiem un kontrolējošām institūcijām pieejamu informāciju, kas apliecina pakalpojuma sniedzēja atbilstību šo noteikumu 38.27punkta ievaddaļā minētajām prasībām.

38.29 Šo noteikumu 38.27 punkta ievaddaļā minētās personas var sniegt individuālus pirts un saunas pakalpojumus vienas mājsaimniecības locekļiem, ja:

38.29 1. tiek ievērotas šo noteikumu II2 nodaļā minētās prasības, izņemot šo noteikumu 24.21, 24.22 un 24.23 punktā, kā arī 24.24 8., 24.24 11. apakšpunktā minētās prasības;

38.29 2. pirms procedūras izkurina telpu līdz +100 °C grādiem, bet procedūras laikā tiek nodrošināta pastiprināta ventilācija ar augstu temperatūru (virs +60 °C grādiem);

38.29 3. darba piederumus un aprīkojumu izmanto tikai konkrētajam pakalpojuma saņēmējam un pēc procedūras iznīcina vai dezinficē.

38.30 Apmeklējotsociālo pakalpojumu sniedzēju institūcijas:

38.30 1. šo noteikumu 38.27 punkta ievaddaļā minētās personas (klients, darbinieks, apmeklētājs) var tikties ārtelpās vai īpaši izveidotā tikšanās telpā klātienē, nelietojot mutes un deguna aizsegus un neievērojot divu metru distanci, ja apmeklētāji ir no vienas mājsaimniecības un uzrāda sadarbspējīgu sertifikātu pakalpojuma sniedzēja pārstāvim;

38.30 2. sociālo pakalpojumu sniedzējs kontrolē klātesošo personu atbilstību šo noteikumu 38.27 punkta ievaddaļā minētajām prasībām.

38.31 Šo noteikumu 38.27 punkta ievaddaļā minētās personas var piedalīties publiskos pasākumos, kā arī saņemt pakalpojumus klātienē, tai skaitā ēdināšanas un izklaides pakalpojumus, saņemt kultūras (kino un teātra izrādes, koncerti, izstādes, muzejpedagoģiskas un izglītojošas norises u. c.) pakalpojumus, piedalīties profesionālās pilnveides pasākumos, kā arī sniegt fotopakalpojumus un piedalīties laulību reģistrācijā, nelietojot mutes un deguna aizsegus un neievērojot divu metru distanci:

38.311. ja pie ieejas tiek nodrošināta kontrole, lai identificētu klātesošo personu atbilstību šo noteikumu 38.27 punkta ievaddaļā minētajām prasībām, un tiek nodrošināts, ka pasākuma norises vai pakalpojuma sniegšanas vietā neatrodas personas, kas šīm prasībām neatbilst;

38.312. ja publiskā pasākuma norises vai saimnieciskā pakalpojuma sniegšanas vietā telpās un teritorijā, kur var iekļūt apmeklētāji, personāls atbilst šo noteikumu 38.27 punkta ievaddaļā minētajām prasībām. Ja telpās vai teritorijā, kur nevar iekļūt apmeklētāji, atrodas personas, kas neatbilst šo noteikumu 38.27 punkta ievaddaļā minētajām prasībām, tajās jāievēro visas noteiktās epidemioloģiskās prasības;

38.313. ja klātesošās personas pēc pakalpojuma sniedzēja norīkotas personas vai kontrolējošo institūciju pieprasījuma var uzrādīt sadarbspējīgu sertifikātu, kas apliecina atbilstību šo noteikumu 38.27 punkta ievaddaļā minētajām prasībām, un pakalpojuma sniedzēja norīkotai personai un kontrolējošām institūcijām ir tiesības pieprasīt uzrādīt šos sertifikātus.

38.32 Plašsaziņas līdzekļu raidījumos, nelietojot mutes un deguna aizsegu arī tad, ja raidījums ilgst ilgāk par 15 minūtēm, var piedalīties un tos var vadīt personas, kas var uzrādīt:

38.321. sadarbspējīgu vakcinācijas vai pārslimošanas sertifikātu;

38.322. sadarbspējīgu testēšanas sertifikātu, ka persona pēdējo 48 stundu laikā pirms raidījuma ir veikusi Covid-19 testu, nosakot SARS-CoV-2 vīrusa RNS, un tas ir negatīvs, vai pirms raidījuma veiktais SARS-CoV-2 antigēna tests ir negatīvs.

38.33 Šo noteikumu 38.32 punktā minētajā gadījumā raidījumā piedalās ne vairāk kā 20 dalībnieku. Ja vienai personai var nodrošināt vismaz 10 m2 no telpas platības, raidījuma dalībnieku skaits var būt lielāks. Raidījuma laikā skatītājus titros var informēt, ka visi raidījuma dalībnieki ir veikuši Covid-19 testu un tas ir negatīvs vai ir vakcinēti pret Covid-19, vai ir bijuši inficēti ar SARS-CoV-2 un vairs nerada inficēšanās risku apkārtējiem. Ja iespējams, starp raidījuma dalībniekiem nodrošina 2 metru distanci."

20. Svītrot 45.1 punktu.

21. Aizstāt 55.14punktā skaitli un vārdu "31. maijam" ar skaitli un vārdu "30. jūnijam".

22. Papildināt noteikumus ar 93., 94., 95., 96., 97., 98. un 99. punktu šādā redakcijā:

"93. Šo noteikumu 32.716. apakšpunktā paredzētais regulējums par kārtību, kādā ir atļauts rīkot bērnu nometnes klātienē, ir piemērojams ar 2021. gada 14. jūniju.

94. Šo noteikumu 32.12 punkts stājas spēkā 2021. gada 1. jūnijā.

95. Šo noteikumu 38.11 punktā minētos sertifikātus sāk izsniegt ar 2021. gada 1. jūniju.

96. Šo noteikumu 38.20 punktā minētās ārstniecības iestādes no 2021. gada 31. maija strukturētā veidā sniedz vienotajai veselības nozares elektroniskajai informācijas sistēmai vai ievada Nacionālā veselības dienesta portālā šo noteikumu 6. pielikumā minētos datus Nacionālā veselības dienesta noteiktajā formātā un klasifikācijā par visiem pozitīvajiem SARS-CoV-2 vīrusa RNS testu rezultātiem, kas ir apstiprināti, sākot no 2020. gada 1. decembra, un par pārējiem Covid-19 testu rezultātiem, kas ir apstiprināti, sākot no 2021. gada 28. maija.

97. Uz friziera, manikīra, pedikīra un podologa pakalpojumu sniedzējiem šo noteikumu 38.27 punktā minētās prasības par vakcinācijas vai pārslimošanas fakta apliecinājumu netiek piemērotas līdz 2021. gada 1. septembrim.

98. Šo noteikumu 38.28, 38.29 un 38.30 punkts stājas spēkā 2021. gada 1. jūnijā.

99. Šo noteikumu 38.275. apakšpunkts un 38.31 punkts stājas spēkā 2021. gada 15. jūnijā."

23. Papildināt noteikumus ar 6. pielikumu šādā redakcijā:

"6. pielikums
Ministru kabineta
2020. gada 9. jūnija
noteikumiem Nr. 360

**Covid-19 testēšanas pārskats**

|  |  |
| --- | --- |
| 1. | Pacienta personas identifikatora valstiskā piederība jeb uzrādītā dokumenta izdevēja valsts |
| 2. | Ja uzrādītā dokumenta izdevēja valsts ir Latvija, pacienta Latvijas personas kods |
| 3. | Ja uzrādītā dokumenta izdevēja valsts nav Latvija, pacienta ārzemju personas kods vai personas reģistrācijas numurs |
| 4. | Pacienta vārds |
| 5. | Pacienta uzvārds |
| 6. | Pacienta dzimšanas datums |
| 7. | Pacienta dzimums |
| 8. | Pacienta uzturēšanās adrese Latvijā |
| 9. | Pacienta telefona numurs ar teritorijas kodu |
| 10. | Pacienta e-pasts |
| 11. | Pacienta kontaktpersonas (kontaktpersonas tips, kontaktpersonas veids, kontaktinformācija) |
| 12. | Covid-19 testēšanas pasūtītājs |
| 13. | Ja Covid-19 testēšanas pasūtītājs ir Slimību profilakses un kontroles centrs vai Veselības inspekcija, testējamās grupas nosaukums (piemēram, uzņēmuma nosaukums, skolas nosaukums) un kontaktinformācija |
| 14. | Informācija par nosūtījumu uz Covid-19 testēšanu: |
| 14.1. | Covid-19 testēšanas apmaksas veicējs |
| 14.2. | Covid-19 testēšanas priekšmets |
| 14.3. | Covid-19 testēšanas veids |
| 14.4. | Covid-19 ātrā antigēna noteikšanas testa nosaukums |
| 14.5. | Covid-19 ātrā antigēna noteikšanas testa ražotājs |
| 15. | Parauga unikālais identifikators |
| 16. | Parauga veids |
| 17. | Parauga paņemšanas datums un laiks |
| 18. | Ārstniecības persona, kura atbild par Covid-19 testa rezultātu (vārds un uzvārds) |
| 19. | Identifikators, ko ārstniecības personai, kura atbild par Covid-19 testa rezultātu, piešķīrusi Veselības inspekcija  |
| 20. | Ārstniecības iestādes nosaukums, kods, adrese un telefons  |
| 21. | Covid-19 testa rezultāta statuss |
| 22. | Covid-19 testa rezultāta datums un laiks |
| 23. | Covid-19 testa rezultāts |
| 24. | Identificējamā vīrusa celma informācija"  |

Ministru prezidents A. K. Kariņš

Veselības ministrs D. Pavļuts